Fredag offentliggjorde Aalborg Teater, at norske instruktør og professor Hans Henriksen afløser Morten Kirkskov, når han forlader jobbet som teaterdirektør for at være skuespillerchef ved Det Kongelige Teater. Hans Henriksen er ikke fremmed i Aalborg. Han kender til byens teaterliv og har iscenesat flere forestillinger både på Aalborg Teater og Teater Nordkraft. Den seneste er En Folkefjende i 2014. - Det er nyt og spændende. Jeg glæder mig rigtig meget, siger Hans Henriksen og fortsætter: - Aalborg Teater er et rigtig godt teater, og jeg har ambitioner om at fortsætte alt det gode, som allerede er i gang her. Indtil Hans Henriksen begynder som teaterdirektør den 1. august 2015 er han tilknyttet teateret som konsulent.

Referat:
Nuværende direktør Morten Kirkskov afløses af norsk teaterinstruktør.